Slovenská liga v Amerike

Slovenská liga v Amerike () je strešná organizácia združujúca niekoľko organizácií a spolkov vytvorených občanmi Spojených štátov slovenského pôvodu. V súčasnosti má asi 300 000 členov.

História 
Slovenská liga v Amerike bola založená 30. mája 1907 v Clevelande. Jej prvým predsedom bol Štefan Furdek. Bola vytvorená ako strešná organizácia, združujúca viaceré už existujúce krajanské spolky. Jej cieľom bolo reprezentovať amerických Slovákov a podporovať emancipačné snahy Slovákov vo vtedajšom Uhorsku. V roku 1914 Slovenská liga pod vedením Ivana Daxnera vypracovala politický program o požiadavkách slovenského národa Memorandum o krivdách a požiadavkách slovenských. 22. októbra 1915 uzatvorili v Clevelande predstavitelia ligy a Českého národného združenia dokument o vytvorení spoločného štátu pod názvom Clevelandská dohoda. V dohode sa uvažovalo o federatívnom usporiadaní spoločného štátu s úplnou národnou autonómiou Slovenska.

Externé odkazy 
 Pamätný list Slovenská liga v Amerike .. obetoval $ za oslobodenie Slovenska
SME:Slovenská liga v Amerike slávi 100 rokov
 dielo J. Jesenského vydané Slovenskou ligou v Amerike : JESENSKÝ, Janko / Zo zajatia. Pittsburgh : Slovenská Liga v Amerike, 1918. 94 s. - dostupné online v Digitálnej knižnici UKB
 publikácia z roku 1947 venovaná histórii a vývoju spolku v USA : Slovenská Liga v Amerike štyridsaťročná. Wilkes-Barre, PA: Slov. liga v Amerike, 1947. 172 s. - dostupné online v Digitálnej knižnici UKB

Dejiny Slovenska
Dejiny USA
Slovenská liga
Liga